Pape Diouf

Mababa «Pape» Diouf (født 18. desember 1951 i Abéché i Tsjad død 31. mars 2020 i Dakar i Senegal) var en senegalesisk journalist og fotballagent som var president for den franske fotballklubben Olympique de Marseille fra 2005 til 2009.

Han var den første svarte president for et ledende fotballag i noen av Europas seks toppligaer.

Liv og virke

Bakgrunn
Diouf var født i Abéché i Tsjad av senegalesiske foreldre. Familien vendte hjem til Senegal kort etter guttens fødsel. Diouf innehadde statsborgerskap i Frankrike og Senegal.

Diouf flyttet til Marseille da han var atten år gammel. Han studerte senere ved Sciences Po.

Karriere
Diouf begynte som journalist for avisen La Marseillaise. Han skrev for det meste om sport, og særlig om saker som kretset rundt den lokale fotballklubben Olympique de Marseille. Etterhvert ble han sportsagent, med klienter som den tidligere franske internasjonale forsvarsspilleren Basile Boli og den kamerunske målvakten Joseph-Antoine Bell som spilte for Marseille. Han ble tett knyttet til Côte d'Azur. Andre av hans klienter var blant annet Marcel Desailly, William Gallas, Samir Nasribog Didier Drogba under Drogbas tid i Marseille fra 2003 til 2004.

I 2004 ble Pape Diouf Marseilles manager général. I 2005 valgte klubbens eier Robert Louis-Dreyfus Diouf til å være Marseilles klubbpresident. Derved ble han den første svarte president for et fransk fotballag på toppnivå. Mens Diouf var president havnet Marseille på annenplass to ganger Ligue 1, og likeså i Coupe de France.

I 2009 utnevnte Diouf Didier Deschamps til lagets manager. Under Deschamps vant Marseille i sesongen 2009–10 Ligue 1 for første gang på atten år. Diouf gikk ut av sin rolle senere i 2009, og ble etterfulgt av Jean-Claude Dassier.

Fra september 2007 til juni 2009 var han også en administrator for Ligue de Football Professionnel. I 2009 fremtrådte han på FIFAs hovedkvarter i Zürich i Sveits for å drøfte rasisme i fotballsporten, og fotballens situasjon i Frankrike.

Død
Diouf døde 31. mars 2020 av covid-19 i Senegal. Diouf skulle egentlig ha blitt flydd ut til Nice i Frankrike for koronavirusbehandling, men ble så ansett for alt for syk til en slik reise. Han var den første i landet som døde av koronavirussykdommen.

Referanser

Eksterne lenker 
 
  Sport fr  (lest 1. mai 2012)

Personer fra regionen Ouaddaï
Personer fra Dakar
Personer fra Marseille
Senegalesiske journalister
Franske journalister
Fotballagenter
Fotballedere
Franske forretningsfolk
Dødsfall relatert til covid-19 i Senegal